Suomen Kansanvaltuuskunnan päätös viljan takavarikoimisesta
Suomen Kansanvaltuuskunnan asetuskokoelma 31.1.1918/11.

Suomen Kansanvaltuuskunnan päätös

viljan takavarikoimisesta.

Annettu Helsingissä, 31 p:nä tammikuuta 1918.

    Suomen Kansanvaltuuskunnan päätöksellä säädetään täten:

1 §.

Ensi syksyä varten varatusta siemenrukiista takavarikoidaan puolet seuraavilla alueilla: Uudenmaan, Hämeen, Turun ja Porin ja Mikkelin lääneissä sekä Wiipurin läänin eteläosassa eteläpuolella Vuoksen vesialuetta.

2 §.

Niiltä paikkakunnilta, joissa on syömäviljaa päälle neljän kuukauden tarpeen, takavarikoidaan ylijäämä luovutettavaksi sellaisille seuduille, joista elintarpeet ovat jo loppuneet.

3 §.

Elintarvelautakunnat valtuutetaan kukin alueellaan toimeenpanemaan takavarikon ja ottamaan haltuunsa 1 ja 2 pykälän mukaan takavarikoidun viljan.

4 §.

Tämä päätös astuu voimaan heti.

    Helsingissä, 31 päivänä tammikuuta 1918.

Suomen Kansanvaltuuskunnan Elintarveasiain Valtuutettu

'''O. TOKOI.

</div>

Suomen kansanvaltuuskunnan asetuskokoelma